**102/3**

**KISWAHILI**

**KARATASI YA TATU**

**FASIHI**

Julai/Agosti, 2015

**MUDA: SAA 2 ½**

**102/3**

**KISWAHILI**

**KARATASI YA TATU**

**FASIHI**

**MAAGIZO**

1. Jibu maswali **manne** pekee.
2. Swali la **kwanza** ni la **lazima.**
3. Maswali hayo mengine **matatu** yachaguliwe kutoka sehemu nne zilizobaki yaani, **riwaya, tamthilia, hadithi fupi** na **fasihi simulizi.**
4. Usijibu maswali **mawili** kutoka **sehemu moja**.
5. Majibu yote **lazima** yaandikwe kwa lugha ya Kiswahili.
6. Kila swali lina alama 20.
7. Karatasi hii ina kurasa **4**
8. Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo.

**SEHEMU A: USHAIRI**

**1. Swali la lazima**

***Soma shairi lifuatalo kisha ujibu maswali yanayofuatia.***

**Wanaume ni wanyama**

1. Nakumbuka vyema sana, sisahau siku ile

Nilipoitwa na nina, akanipa ya kivyele

Mwanangu umsichana, nakuasa usikile

Si watu waone vile, wanaume ni wanyama.

1. Kuwa umevunja ungo, ni hali ya maumbile

Bora uwapo na bongo, anasa uzikimbile

Ukijitia maringo, utatungwa mimba mbele

Si watu waone vile, wanaume ni wanyama.

1. Ngawa waje na manoti, “Nakupenda” wakwambile

Wakuvalie makoti, usiwaachie mbele,

Hata wapige magoti, wambile mna kelele

Si watu waone vile, wanaume ni wanyama.

1. Ngono ni tendo la suna, Amina sikimbilile

Wala miguu halina, kwamba lingekukimbile

Muhimu kwako Amina, kwanza uthamini shule

Si watu waone vile, wanaume ni wanyama.

1. Kuzurura mitaani, si tabia njema ile

Unapotoka nyumbani, fululiza hadi shule

Si kwenda vichochoroni, kuwaona kina wale

Si watu waone vile, wanaume ni wanyama.

1. Uwe mwana msikizi, yano uyazingatile

Mengine kuhusu penzi, mwanangu taonywa shule

Kama mamemyo mzazi, nimekuonya kimbele

Si watu waone vile, wanaume ni wanyama.

1. Wakaja kina Hamadi, mwana wa Mzee sule

Kwangu wakapiga hodi, hata mkuu wa shule

Ila nikajitahidi, kukwepo mitego ile

Si watu waone vile, wanaume ni wanyama.

1. Na kuna huyo Karisa, mwanfunzi kule shule

Akawa hunipapasa, name pia vile vile

Mwishowe ikatupasa, tugawe tunda tule

Si watu waone vile, wanaume ni wanyama.

1. Nani akachovya uto, wa asali tamu vile

Na kisha aape kuto, kula asali milele

Kuwa ni mjamzito, wamenifukuza shule

Si watu waone vile, wanaume ni wanyama.

1. Karisa yu vilevile, angali uwaenda shule

Na mie kitumbo mbele, ninajikuna upele

Yameshatimia yale, niloonywa siku ile

Si watu waone vile, wanaume ni wanyama.

**Maswali**

1. Mtunzi wa shairi hili ana dhamira gani? (Alama 2)
2. Kwa kutoa mifano mwafaka eleza hili ni shairi la aina gani. (Alama 2)
3. Huku ukitoa mifano onesha jinsi mtunzi aliweza kutumia idhini/uhuru wa kishairi katika shairi hili. (Alama 4)
4. Tambua nafsineni katika shairi hili (Alama 2)

Toa thibitisho.

1. Ushauri unaotolewa unafungamanishwa na dini. Thibitisha (Alama 2)
2. Kwa nini nafsineni inajuta katika shairi. (Alama 2)
3. Taja mambo matatu ambayo nafsineni inatoa kama ushauri kwa mshauriwa. (Alama 3)
4. Kwa kutoa mifano onesha mbinu na tamathali tatu alizotumia mtunzi wa shairi hili. (Alama 3)

**SEHEMU B: HADITHI FUPI**

**Ken Walibora na S.A. Mohamed: *Damu Nyeusi na Hadithi Nyingine.***

1. Huku ukirejelea mkusanyiko wa hadithi zozote tano, fafanua jinsi suala la ndoa lilivyoshughulikiwa. (Alama 20)

**SEHEMU C: RIWAYA**

**Ken Walibora: *Kidagaa Kimemwozea***

**Jibu swali la 3 au la 4**

1. “Hatuwezi kuwa binadamu endapo hatuwaoni walemavu kama wenzetu. Tutakuwa tumelamaa ulemavu mbaya zaidi kuliko ulemavu.”
2. Fafanua mkutadha wa dondoo hili. (Alama 4)
3. Toa mifano sita ya ulemavu katika riwaya. (Alama 12)
4. Taja na ueleze maudhui mawili yanayoendelezwa na msemaji katika dondoo hili. (Alama 4)
5. Fafanua nafasi ya elimu katika jamii ya Kidagaa Kimemwozea. (Alama 20)

**SEHEMU D: FASIHI SIMULIZI**

**Jibu swali la 5 au la 6**

5. a) Fafanua maana ya lakabu. (Alama 3)

b) Sifa za lakabu ni zipi? (Alama 5)

c) Kwa nini lakabu ni muhimu katika jamii? (Alama 2)

d) Jadili manufaa ya utafiti katika fasihi simulizi. (Alama 10)

6. a) Eleza kipera cha mawaidha. (Alama 2)

b) Fafanua sifa tano za mawaidha. (Alama 10)

c) Mawaidha yana umuhimu gani katika jamii. (Alama 8)

**SEHEMU E: TAMTHILIA**

**Timothy Arege: *Mstahiki Meya***

**Jibu swali la 7 au la 8**

7. “Sikio la kufa halisikii dawa…..amebadilika”.

a) Fafanua muktadha wa dondoo hili. (Alama 4)

b) Tamathali gani ya usemi iliyotumiwa katika dondoo hili? (Alama 2)

c) Thibitisha ukweli wa dondoo hili kwa kumrejelea mhusika mkuu. (Alama 14)

8. Ukoloni mambo leo umekita mizizi katika mataifa change ya Afrika. Thibitisha ukiangazia tamthilia ya Mstahiki Meya. (Alama 20)